Þar er hægt að njóta fjölbreytts safnkosts og sækja innblástur í gegnum bókmenntir , listir og viðburði á vegum safnsins . Safnið er jafnframt vettvangur uppgötvunar og sköpunar með smiðjum og tilraunaverkstæðum þar sem tækniþekking og stafræn færni til framtíðar gegna lykilhlutverki . Handhafar Menningarkorts Reykjavíkur fá miða á tónlistarhátíðina Myrka músíkdaga 2020 á 20% afslætti . Hátíðin hefst Laugardaginn 25. janúar og stendur til 1. febrúar í Hörpu og á öðrum tónleikastöðum í miðborg Reykjavíkur , í Breiðholtskirkju og Salnum í Kópavogi . Nánari upplýsingar um dagskrána má nálgast á www.myrkir.is . Hægt er að nálgast miða á þessum kjörum á skrifstofu tix.is í Ránargötu 18 gegn framvísun Menningarkorts eða með því að senda tölvupóst á myrkirmusikdagar@gmail.com með efnislínunni „ Menningarkort “ . * Athugið að afsláttur gildir ekki fyrir staka miða á tónleika Sinfóníuhljómsveitar Myrkir músíkdagar er ein elsta tónlistarhátíð landsins og fagnar í ár 40 ára afmæli sínu . Á hátíðinni er samtímatónlist höfð í hávegum – með áherslu á flutning nýrra íslenskra verka í bland við áhugaverðar erlendar tónsmíðar . Fastagestir á hátíðinni eru Sinfóníuhljómsveit Íslands , Kammersveit Reykjavíkur og Caput en auk þeirra kemur fram fjöldi annarra íslenskra og erlendra listamanna . Innsetningin Chromo Sapiens eftir Hrafnhildi Arnardóttur / Shoplifter verður opnuð fimmtudaginn 23. janúar kl. 20.00 í Listasafni Reykjavíkur – Hafnarhúsi . Chromo Sapiens var framlag Íslands á Feneyjatvíæringnum 2019 . Hljómsveitin HAM semur tónverk sem hljómar í verkinu og mun sveitin koma fram á opnuninni . Dagur B. Eggertsson , borgarstjóri , opnar sýninguna . Chromo Sapiens er þakið miklu magni af einkennisefniviði listamannsins ; gervihári . Litir , hljóð og aðlaðandi áferð leiða gesti í gegnum þrjú ólík rými . Fyrst eru það drungaleg hellakynni , Primal Opus , í litasamsetningum eldhræringa sem virkjuð eru af neðanjarðar hljóðheimi hljómsveitarinnar HAM . Næst er það Astral Gloria , þar sem skærlitaðar hárbreiður bylgjast um og litadýrð , áferð og hljóðmynd örva skilningarvitin með æpandi litum bifandi hárfaðms sem mýkist við lendingu í himnesku hreiðri Opium Natura . Þar flökta dúnmjúkir litatónar sem umvefja gesti friðsæld og sakleysi sjónrænnar alsælu . Listsköpun Hrafnhildar Arnardóttur ( f. 1969 ) , sem einnig er þekkt sem Shoplifter , liggur á mörkum myndlistar , gjörninga og tísku og sækir hún áhrif frá dægurmenningu og fjöldaframleiðslu , auk alþýðulistar og handverkssögu . Á undanförnum fimmtán árum hefur hún á umfangsmikinn hátt kannað notkun og táknrænt eðli hárs , sjónræna og listræna möguleika þessarar líkamlegu afurðar og hvernig upplifa megi hár sem birtingarmynd sköpunar í nútíma menningu . Birta Guðjónsdóttir , sýningarstjóri Chromo Sapiens í íslenska skálanum í Feneyjum , segir um verkið : „ Maður gengur inn í verkið sem Homo Sapiens en gengur út sem Chromo Sapiens . ” Um 40.000 gestir heimsóttu íslenska skálann í Feneyjum og hafa umfjallanir um verkið birst í nær eitt hundrað alþjóðlegum listtímaritum og dagblöðum . Það er mikill fengur fyrir safngesti Listasafns Reykjavíkur að fá að upplifa verkið á Íslandi . Sýningin er unnin í samstarfi við Kynningarmiðstöð íslenskrar myndlistar . Frekari upplýsingsar má finna á heimasíðu Listasafns Reykjavíkur : Í dag fer fram opnun Ljósmyndahátíðar Íslands í Ljósmyndasafni Reykjavíkur með opnun sýningu Valdimars Thorlacius . Sýningin sem ber yfirskriftina „ · · · “ er í senn sjónræn túlkun á upplifun Valdimars af smábæjum , fólki , veðri og víðáttu á Íslandi og heimild um lífið í þorpinu . Við vinnslu verkefnisins fór hann á milli þeirra staða sem uppfylltu ákveðin skilyrði út frá skilgreiningu Hagstofunnar um stærð og gerð þéttbýliskjarna með allt að 500 íbúum . Aðgangur á sýninguna er ókeypis á meðan Ljósmyndahátíð Íslands stendur en hún endar sunnudaginn 19. janúar . Sýning Valdimars Thorlacius stendur til 3. maí . Frekari upplýsingar um Ljósmyndahátíð Íslands má finna á heimasíðu þeirra www.tipf.is .